Der Samuel J. Farmwald (1865-1953) waar en Amischbauer. Sei Fadder waar der Jacob Farmwald (1837-1902) unn sei Mudder waar die Lydia Miller. Er waar gebore in Charm, Ohio. Er hot die Amanda Shetler (1866-1933) gheiert in 1886. Der David Troyer waar der Bischof. Sie henn gewuhnt wescht vun New Bedford, Ohio uff der Amanda ihre Eldere ihre Bauerei. In 1898 sie henn die Bauerei do gekaaft. In 1913 sie henn die Farm verkaafe zu em Abe Raber unn noh sinn sie noch Lengeschder Kaundi, Pennsilfaani gezogge weil ihre Dochder, die Sarah Farmwald Fisher waar gheiert unn am wuhne datt driwwer. Der Samuel hot en Stroke ghatt in 1953 unn iss gschtaerewe. Er iss im Stoltzfus Graabhof gegraawe mit seinre Fraa, nattwescht vun Seischwamm.